b'\n_START_ARTICLE_\nCilea silphoides\n_START_SECTION_\nUtseende\n_START_PARAGRAPH_\nEn forholdsvis liten (2,5-3,5 millimeter), blank, dr\xc3\xa5peformet, brungul kortvinge. Den kjennes lett p\xc3\xa5 de forholdsvis lange dekkvingene med karakteristiske, svarte tegninger. Pronotum er svart med bredt gule ytterkanter, dekkvingen har en oval, svart flekk i midten og en svart flekk ved ytterkanten, disse kan v\xc3\xa6re grodd sammen i den framre delen. Bakkroppen har lange, stive b\xc3\xb8rster p\xc3\xa5 sidene, s\xc3\xa6rlig p\xc3\xa5fallende p\xc3\xa5 de bakerste leddene.\n_START_SECTION_\nLevevis\n_START_PARAGRAPH_\nArten lever i gj\xc3\xb8dsel, kompost og annet r\xc3\xa5tnende plantemateriale. Disse billene er livlige og aktive, og flyr godt, og dukker raskt opp ved fersk gj\xc3\xb8dsel, som de graver seg ned i.\n_START_SECTION_\nUtbredelse\n_START_PARAGRAPH_\nArten er utbredt over mye av Europa og finnes ogs\xc3\xa5 i resten av Palearktis, Nord-Amerika og Afrika.'